това Комисията поддържа своето заключение, че в Русия съществува значителен свободен капацитет, който може да бъде използван за снабдяване на пазара на Съюза, ако се допусне срокът на действие на мерките да изтече, и твърдението се отхвърля.
 5.2. Привлекателност на пазара на Съюза
 (256)
 Предвид по-изгодните цени на пазара на Съюза в сравнение с тези на пазарите на трети държави, както е описано в съображения 171 и 191, значителни количества, които в момента се изнасят за тези държави, вероятно ще бъдат пренасочени към пазара на Съюза, ако се допусне срокът на действие на антидъмпинговите мерки да изтече.
 (257)
 Въз основа на това, при липсата на мерки китайските и руските производители вероятно биха увеличат присъствието си на пазара на Съюза по отношение както на обема, така и на пазарния дял на дъмпингови цени, които вероятно ще подбият цените на промишлеността на Съюза или най-малкото ще окажат засилен ценови натиск върху продажните цени на промишлеността на Съюза, както е обяснено в съображения 213—216.
 (258)
 Един износител заяви, че делът от пазара на Съюза, заеман преди това от китайския и руския внос, е поет от други трети държави и поради това е много малко вероятно вносът от засегнатите държави да се увеличи рязко, ако срокът на действие на мерките изтече. Този износител твърди също така, че пазарът на Съюза не е толкова привлекателен, колкото други пазари на трети държави, където са изградени добре установени отношения.
 (259)
 Разследването обаче показа, че цените на пазара на Съюза са по-високи, отколкото на другите експортни пазари на засегнатите държави. Освен това, въпреки че китайските и руските износители са имали само малък дял на пазара на Съюза, те са продължили своето дъмпингово поведение. Това, в съчетание с големия свободен капацитет в КНР и Русия, вероятно би довело до по-голямо присъствие на пазара на Съюза на дъмпингови цени, поради което Комисията отхвърли тези твърдения.
 5.3. Въздействие на вноса от засегнатите държави върху състоянието на промишлеността на Съюза, ако се допусне срокът на действие на мерките да изтече
 (260)
 Ако се допусне срокът на действие на мерките да изтече, се очаква увеличение на вноса от засегнатите държави поради привлекателността на пазара на Съюза, както е обяснено в съображения 254—257. Този внос вероятно ще подбива цените на промишлеността на Съюза или най-малкото ще окаже силен натиск за понижаване на невредоносно равнище на цените на промишлеността на Съюза, както е посочено в съображения 213—217.
 (261)
 Един износител заяви, че потреблението на Съюза ще се увеличи поради нарасналото търсене от страна на стоманодобивния сектор надолу по веригата. Заявителят, от своя страна, заяви обратното. Във всички случаи, дори ако потреблението на Съюза покаже положителна тенденция в бъдеще, това не би намалило вредоносното въздействие на дъмпинговия внос от засегнатите държави, ако се допусне срокът на действие на мерките да изтече.
 (262)
 След разгласяването двама руски производители износители заявиха, че Комисията следва да е задължена да спазва по-висок стандарт по отношение на доказателствата, които се изискват за обосноваване на вероятността от повторно възникване на вреда, що се отнася до Русия, тъй като заключението за продължаващ дъмпинг